钦定古今图书集成/明伦汇编/氏族典/第141卷 > 元健
## 钦定古今图书集成/明伦汇编/氏族典/第141卷 > 元健

按《魏书永昌王传》：“永昌王健，泰常七年封。健姿貌魁
壮，善弓马，达兵法，所在征战，常有大功，才艺比陈留
桓王，而智略过之。从世祖破赫连昌，遂西略至木根
山，讨和龙，健别攻拔建德。后平白龙馀党于西河。世
祖袭蠕蠕，越涿邪山。车驾还，诏健殿后。蠕蠕万骑追
之，健与数十骑击之，矢不虚发，所中皆应弦而毙。遂”
退，威震漠北。寻从平凉州，健功居多。又讨破秃发保
周，自杀，传首京师。复降沮渠无讳。无疾薨，谥曰庄王。